Sílvia Alberto

Sílvia Alberto (født 18. mai 1981 i Lisboa) er en portugisisk programleder og skuespiller. Hun begynte sin karriere i 2000 som programleder for Clube Disney på RTP1. Hun er ansatt hos allmennkringkasteren RTP og var en av programlederne for Eurovision Song Contest 2018 i Lisboa.

Karriere 
Hun studerte teater ved Lisboas film- og teaterskole før hun startet som programleder ved RTP. Blant annet har hun ledet Portugals svar på Melodi Grand Prix, Festival da Canção, syv ganger.. Hun har også vært programleder for Dança Comigo (den portugisiske versjonen av Skal vi danse?) samt talentshowene Operação Triunfo og Aqui há talento.

Hun jobbet også tre år ved den kommersielle kringkasteren Sociedade Independente de Comunicação (SIC) der hun ledet de to første sesongene av Ídolos (den portugisiske versjonen av Idol) og Portugals Globos de Ouro 2004.

I mai 2018 var Alberto programleder for Eurovision Song Contest 2018 sammen med Catarina Furtado, Daniela Ruah og Filomena Cautela.

Referanser

Eksterne lenker 
 
 

 
 
 
 

Programledere for Eurovision Song Contest
Personer fra Lisboa